**รายงานการประชุมกำนัน ผู้ใหญ่บ้าน ฯลฯ**

**ประจำเดือนกันยายน 2566 ครั้งที่ 9/2566**

**วันจันทร์ 4 กันยายน 2566 เวลา 09.00 น.**

**ณ หอประชุมอำเภอแม่ระมาด อำเภอแม่ระมาด จังหวัดตาก**

**…………………………………………………….**

**ผู้เข้าร่วมประชุม**

1. นายเลิศศักดิ์ ทับผึ้ง นายอำเภอแม่ระมาด

2. นายบุญเหลี่ยม ตาคำ ปลัดอำเภอหัวหน้ากลุ่มงานบริหารงานปกครองอำเภอ

3. นายเสรี พรมวงศ์ป้อ (แทน)ผู้อำนวยการโรงพยาบาลแม่ระมาด

4. นายพงษ์ศักดิ์ เชาว์น้อย (แทน)สาธารณสุขอำเภอแม่ระมาด

5. นางนิภาพร วงษ์สะอาด เกษตรอำเภอแม่ระมาด

6. นายปราษณาณ ต๊ะมะปุ๊ด (แทน)ปศุสัตว์อำเภอแม่ระมาด

7. นายสุมิตร พันเรืองเดช พัฒนากรอำเภอแม่ระมาด

8. นายพัฒนา ก๋ามะโน ปลัดอำเภอแม่ระมาด

9. นายพิชญุตย์ ประกอบศิลปะ ปลัดอำเภอแม่ระมาด

10. นางสาววชิราภรณ์ จันต๊ะนุ ปลัดอำเภอม่ระมาด

11. ร.ท.ณรงค์ เอี่ยมบัวหลวง ผู้บังคับกองร้อยทหารพรานที่ 3504

12. ร.ต.ดำรงเกรียติ ทองดัน ผู้บังคับกองร้อยตำรวจตระเวนชายแดนที่ 3506

13. ร.อ.วิรุณ มีโชติ ชุดปฏิบัติการพลเรือน 304

**เริ่มประชุมเวลา 09.00 น.**

เมื่อที่ประชุมพร้อมแล้ว นายเลิศศักดิ์ ทับผึ้ง ตำแหน่ง นายอำแภอแม่ระมาด กล่าวเปิด การประชุมประจำเดือน**กันยายน 2566** ตามระเบียบวาระ ดังนี้

**เรื่องก่อนวาระ ประธาน** แนะนำข้าราชการที่ย้ายมาปฏิบัติงานในพื้นที่อำเภอแม่ระมาด

นางสาววชิราภรณ์ จันต๊ะนุ ปลัดอำเภอ(เจ้าพนักงานปกครองชำนาญการ) แนะนำตัวให้ที่ ประชุมทราบ

**ระเบียบวาระที่ 1 เรื่อง ประธานแจ้งที่ประชุมทราบและประสานการปฏิบัติงานในพื้นที่อำเภอแม่ระมาด**

- เรื่องตามวาระะครับ

**ระเบียบวาระที่ 2 เรื่อง การรับรองรายงานการประชุมหัวหน้าส่วนราชการระดับอำเภอฯ และหน่วยงาน ที่เกี่ยวข้อง เมื่อวันที่ 4 สิงหาคม 2566 เวลา 09.00 น. ณ ห้องประชุมอำเภอแม่ระมาด** โดยอำเภอแม่ระมาดได้จัดทำรายงานการประชุมหัวหน้าส่วนราชการระดับอำเภอฯ และหน่วยงานที่เกี่ยวข้อง ประจำเดือนสิงหาคม 2566 โดยสามารถดาวน์โหลดรายงาน การประชุมดังกล่าวได้ที่เว็บไซต์อำเภอแม่ระมาด www.maeramat.com หัวข้อ “ประชุมกำนัน ผู้ใหญ่บ้าน”

**มติที่ประชุม** รับทราบ

**ระเบียบวาระที่ 3 เรื่องแจ้งเพื่อทราบ**

3.1 นโยบายของผู้บังคับบัญชา/ เรื่องจากการประชุมคณะกรมการจังหวัดตาก

เมื่อวันที่ 30 สิงหาคม 2566

- โดยส่วนมากก็ได้บรรจุไว้ในระเบียบวาระแล้วครับ

**มติที่ประชุม** รับทราบ

-2-

**ระเบียบวาระที่ 4 เรื่องของหน่วยงานต่างๆ**

**1) ที่ทำการปกครองอำเภอแม่ระมาด**

**1.1 ปกครองอำเภอแม่ระมาด**

(1) กรณีข้อความสั้น (SMS) หลอกลวงเกี่ยวกับแอปพลิเคชั่น ThaiD

**ประธาน** แจ้งที่ประชุมทราบดังนี้ ด้วยกรมการปกครองได้รับเรื่องร้องเรียนกรณีที่ประชาชนได้รับข้อความสั้นๆ (SMS) จากหมายเลขโทรศัพท์ที่ไม่ทราบแหล่งที่มา แจ้งข้อความว่า “ThaiD อัปเดตข้อมูลเรียบร้อยแล้วโปรดยืนยันตัวตนของคุณ” พร้อมแนบลิงก์มากับข้อความดังกล่าว ซึ่งหากผู้ใดกดลิงก์ดังกล่าวแล้จะเป็นการให้เพิ่มเพื่อนทางแอปพลิเคชั่นไลน์ปลอมชื่อ “ThaiD” กรมการปกครองขอชี้แจงว่ากรณีดังกล่าวว่าไม่มีนโยบาบในการส่งข้อความสั้น (SMS) ไปยังประชาชนแต่อย่างใด โดยขอประชาสัมพันธ์ห้ามกดลิงก์ที่แนบมากับข้อความสั้น (SMS) หรือกดลิงก์ติดตั้งแอปพลิเคชั่นต่างๆ เพราะอาจเป็นการดักรับข้อมูลหรือการฝังมัลแวร์ของมิจฉาชีพ หากต้องการใช้งานแอปพลิเคชั่น ThaiD ให้ทำการติดตั้งผ่าน App Store หรือ Play Store เท่านั้น

**ประธาน** ขอฝากทุกส่วนราชการ กำนั ผู้ใหญ่บ้านประชาสัมพันธ์ให้ประชาชนในพื้นที่ได้ทราบข้อมูลดังกล่าวโดยทั่วกันครับ

**มติที่ประชุม** รับทราบ

(2) ประชาสัมพันธ์กิจกรรมรณรงค์วันงดดื่มสุราแห่งชาติ ประจำปี พ.ศ. 2566

**ประธาน** แจ้งที่ประชุมทราบดังนี้กรมการปกครองแจ้งว่า เพื่อเป็นการรณรงค์ และประชาสัมพันธ์ให้ประชาชนทั่วไป สมาชิกในครอบครัว คนใกล้ชิด ลด ละ เลิกเหล้า และเข้าสู่ระบบบัด เพื่อสังคมที่สงบสุขและยั่งยืนจึงให้อำเภอดำเนินการ ดังนี้

1. แจ้งข้อสั่งการกิจกรรมการขับเคลื่อนและดำเนินโครงการเชิญ ชวน เชียร์ ลด ละ เลิกเหล้า และเข้าสู่ระบบบำบัดรักษา ประจำปี พ.ศ. 2566 ในวันประชุมประจำเดือน ของอำเภอ ให้ส่วนราชการ องค์กรปกครองส่วนท้องถิ่น กำนัน ผู้ใหญ่บ้าน

2. ให้กำนัน ผู้ใหญ่บ้าน ประชาสัมพันธืเชิญชวนคณะกรรมการหมู่บ้านประชาชน และภาคีเครื่อข่าย ร่วมขับเคลื่อนและดำเนนิโครงการเชิญ ชวน ลด ละ เลิกเหล้า ด้วยการลงนามปฏิญาณตนผ่านระบบลงนามออนไลน์ ลด ละ เลิกเหล้า ผ่านช่องทาง Link http://noalcohol.ddc.moph.go.th หรือ QR Code โดยสามารถลงนามได้ตั้งแต่วันนี้ถึงวันออกพรรษา พ.ศ. 2566

**มติที่ประชุม** รับทราบ

(3) การแก้ไขปัญหารายครัวเรือนที่ประสบปัญหาความเดือดร้อน ผ่านระบ Thai QM

**ประธาน** แจ้งที่ประชุมทราบดังนี้ อำเภอแม่ระมาดได้ตรวจสอบผลการสำรวจข้อมูลปัญหาความเดือดร้อนของประชาชนผ่านระบบ Thai QM จังหวัดตาก ในระดับอำเภอ ณ วันที่ 6 มิถุนายน 2566 ยังคงพบยอดคงค้างในระบบที่ยังมิได้ดำเนินการแก้ไขรายการในระบบ Thai QM ในหัวข้อ “ไม่สามารถแก่ไขปัญหาได้ในระดับอำเภอ” ข้อ 30 (ไม่มีไฟฟ้าใช้) และข้อ 37 (อื่นๆ ไม่มีเอกสารสิทธิในที่ดินทำกิน เนื่องจากอยู่ในพื้นที่อุทยานแห่งชาติ และเขตป่าสงวน) นั้น

สำนักจัดการทรัพยากรป่าไม้ที่ 4 (ตาก) ขอเรียนว่า ข้อ 30 (ไม่มีฟ้าใช้) การไฟฟ้าส่วนภูมิภาคสามารถยื่นขออนุญาตขยายแนวเขตไฟฟ้าไปให้กับกลุ่มบ้านที่ยังไม่มีไฟฟ้าใช้ ถ้าพื้นที่ที่จะดำเนินการอยู่ในเขตป่าสงวนแห่งชาติ สามารถยื่นขออนุญาตที่ได้สำนักงานทรัพยากรธธรมชาติและสิ่งแวดล้อมจังหวัดตาก และหากพื้นที่ดำเนินการอยู่ใน

-3-

เขตป่าตามพระราชบัชบัญญัติป่าไม้ พุทธศักราช 2484 (ป่าที่คณะรัฐมนตรีมีมติให้รักษาไว้เป็นสมบัติของชาติ) สามารถยื่นได้ที่สำนักงานทรัพยากรป่าไม้ที่ 4 (ตาก)

**มติที่ประชุม** รับทราบ

**1.2 สำนักงานอำเภอแม่ระมาด**

(1) การจัดงานมหกรรมสานสัมพันธ์ 2 แผ่นดิน (ไทย – เมียนมา) ประชาสัมพันธ์การสร้างรับรู้เขตเศรษฐกิจพิเศษและส่งสริมการท่องเที่ยววิถีใหม่สไตล์ SEZ ณ บริเวณเทศบาลตำบลแม่จะเรา ระหว่างวันที่ 1 – 5 กันยายน 2566

**ปลัดอำเภอหัวหน้ากลุ่มงานบริหารงานปกครอง** แจ้งที่ประชุมทราบดังนี้ อำเภอแม่ระมาดได้กำหนดจัดงานมหกรรมสานสัมพันธ์ ๒ แผ่นดิน (ไทย - เมียนมา) ประชาสัมพันธ์สร้างการรับรู้เขตเศรษฐกิจพิเศษและส่งเสริมการท่องเที่ยววิถีใหม่สไตล์ SEZ” ณ บริเวณเทศบาลตำบลแม่จะเรา โดยมีกำหนดจัดงาน ระหว่างวันที่ ๑-๕ กันยายน ๒๕๖๖ รวม ๕ วัน เพื่อเป็นการกระชับความสัมพันธ์อันดีระหว่างประชาชนชาวไทยและประชาชนชาวเมียนมาในพื้นที่อำเภอแม่ระมาดและอำเภอใกล้เคียงรวมทั้งเพื่อเป็นการกระตุ้นเศรษฐกิจในพื้นที่อำเภอแม่ระมาดและอำเภอใกล้เคียงสำหรับกิจกรรมภายในงานมีการจัดนิทรรศการแสดงผลงานจากส่วนราชการต่างๆ ซุ้มจำหน่ายสินค้าผลิตภัณฑ์ชุมชน,ผลิตภัณฑ์ OTOP,สินค้าพื้นเมืองต่างๆ,สินค้าทางการเกษตร,อาหารพื้นเมือง,การแสดงวัฒนธรรมประเพณีพื้นบ้าน,การแสดงการชกมวยคาดเชือก ไทย - เมียนมา,การประกวดกิจกรรมเข้าจังหวะการเต้นบาสโลบ,การแสดงการเต้น Cover Dance, การแข่งขันกิจกรรมส้มตำน้ำปู๋ลีลาบ้านแม่จะเรา, การแข่งขันกิจกรรมการประกวดวงดนตรีโฟล์คซอง และกิจกรรมรื่นเริงอื่นๆ มากมาย การจัดงานในครั้งนี้ ได้รับการสนับสนุนและความร่วมมือจากส่วนราชการ องค์กรปกครองส่วนท้องถิ่น และ กำนัน ผู้ใหญ่บ้าน เป็นอย่างดี

**มติที่ประชุม** รับทราบ

(2) การดำเนินการโครงการกำลังใจในพระดำริพระเจ้าหลานเธอ พระองค์เจ้าพัชรกิติยาภา

**ปลัดอำเภองานสำนักงานอำเภอ** แจ้งที่ประชุมทราบดังนี้ ด้วยพลอาการเอก สมคิด สุขบาง กรมวังผู้ใหญ่ประจำพรองค์ 809 และรองประธานคณะกรรมการกองทุนกำลังใจในพระราชดำริพระเจ้าหลานเธอ พระองค์เจ้าหลานเธอ พระองค์เจ้าพัชรกิติยาภา พร้อมคณะเดินทางตามงานโครงการกำลังใจฯ แฃะร่วมประชุมหกับหน่วยงานในสังกัดกระทรวงแรงงานและกระทรวงยุติธรรมในพื้นที่จังหวัดตาก เพื่อหารือเกี่ยวกับการหางานให้กับผู้ต้องขัง ผู้ถูกคุมประพฤติและผู้พ้นโทษ เมื่อวันที่ 19 มิถุนายน 2566 ณ เรือนจำอำเภอแม่สอด จังหวัดตาก และผู้ว่าราชการจังหวัดตาก ได้มีข้อสั่งการในการำเนินโครงการดังกล่าว เพื่อให้ส่วนราชการ หน่วยงานที่เกี่ยวข้องในจังหวัดตากให้ความช่วยเหลือผู้ต้องขัง ผู้ถูกคุมประพฤติและผู้พ้นโทษ ในส่วนที่เกี่ยวข้อง จึงขอให้ทุกส่วนราชการให้การสนับสนุนโครงการดังกล่าว

**มติที่ประชุม** รับทราบ

(3) การสนับสนุนโครงการกำลังใจในพระดำริพระเจ้าหลานเธอ พระองค์เจ้าพัชรกิติยาภา

**ปลัดอำเภองานสำนักงานอำเภอ** แจ้งที่ประชุมทราบดังนี้ ผู้ว่าราชการจังหวัดตาก ได้มีข้อสั่งการในการดำเนินโครงการกำลังใจในพระดำริพระเจ้าหลานเธอ พระองค์เจ้าพัชรกิติยาภา เพื่อให้ส่วนราชการ หน่วยงานที่เกี่ยวข้องในจังหวัดตาก ให้ความช่วยเหลือผู้ต้องขัง ผู้ถูกคุมประพฤติและผู้พ้นโทษ ในส่วนที่เกี่ยวข้องต่อไป จังหวัดตากขอเรียนว่า เรือนจำอำเภอแม่สอดภายใต้โครงการกำลังใจในพระราชดำริ พระเจ้าหลานเธอ พระองค์เจ้าพัชรกิติยาภา

-4-

ได้มีโครงการฝึกอาชีทให้กับผู้ต้องชัง อาทิเช่น การทำขนมประเภทต่างๆ ในการใช้เป็นอาหารว่างในการจัดประชุม ฯลฯ ในการนี้ เพื่อให้การดำเนินการโครงการดังกล่าวบรรลุตามวัตถุประสงค์ของโครงการ จึงขอประชาสัมพันธ์การสั่งซื้อชุดอาหารว่างพร้อมเครื่องดื่ม ให้ทุกภาคส่วนที่มีความสนใจได้รับทราบโดยทั่วกัน ทั้งนี้ สำหรับรายละเอียดการสั่งซื้อสามารถติดต่อได้ที่ นางสาวกัญญาณัท ธรรมชาติ

ตำแหน่ง นักสังคมสงเคราะห์ หมายเลขโทรศัพท์ 08 ๓๒๐๒ ๓๗๖๓ หรือ - ๕๕๕๓ ๑๒๒๖ ต่อ ๑๐๔ได้โดยตรง

**มติที่ประชุม** รับทราบ

(4) ขอเชิญชวนผู้มีจิตศรัทธาร่วมสมทบทุนเพื่อบูรณะซ่อมแซมองค์ศาล สมเด็จพระเจ้าตากสินมหาราช

**ปลัดอำเภองานสำนักงานอำเภอ** แจ้งที่ประชุมทราบดังนี้ จังหวัดตากแจ้งว่า ด้วยมูลนิธิสมเด็จพระเจ้าตากสินมหาราช จังหวัดตาก ได้สำรวจพบว่า ปัจจุบันองค์ศาลเกิดการชำรุดเสียหายหลายประการ อาทิเช่น ความเสียหายของผนังของตัว องค์ศาลสมเด็จพระเจ้าตากสินมหาราช ด้านในที่เป็นภาพเขียน ซึ่งเกิดจากความชื้นที่มาจากพื้นที่เป็นหินอ่อน หลังคามีรอยรั่ว ทำให้ผนังเกิดการแตกร่อน วงกบบานประตู หน้าต่าง เกิดการแตกร้าว เนื่องจากองค์ศาลสมเด็จพระเจ้าตากสินมหาราช จังหวัดตาก ก่อสร้างและซ่อมแซมครั้งสุดท้ายนานแล้ว ซึ่งจำเป็นต้องมีการบูรณะซ่อมแซมองค์ศาลฯ มูลนิธิสมเด็จพระเจ้าตากสินมหาราช จังหวัดตาก จึงได้จัดทำโครงการบูรณะซ่อมแซมองค์ศาลสมเด็จพระเจ้าตากสินมหาราช จังหวัดตาก งบประมาณ 7,๑๐๐,๐๐๐ บาท (เจ็ดล้านหนึ่งแสนบาทถ้วน)

เพื่อเป็นการบูรณะซ่อมแซมองค์ศาลสมเด็จพระเจ้าตากสินมหาราช ไม่ให้เกิดการชำรุด มากไปกว่านี้ และให้มีความสมพระเกียรติแก่ผู้ที่มาสักการบูชาเช่นเดิม อำเภอแม่ระมาดจึงขอเชิญชวนองค์กรปกครองส่วนท้องถิ่น และผู้สนใจ ร่วมบริจาคสมทบทุนตามจิตศรัทธาผ่านบัญชีธนาคารกรุงไทย จำกัด (มหาชน) สาขาโลตัส ตาก เลขที่บัญชี ๖๖๒-๖-๘๙๓๖๓-๗ ชื่อบัญชี โครงการบูรณะซ่อมแซมองค์ศาลสมเด็จพระเจ้าตากสินมหาราช จังหวัดตาก พ.ศ. ๒๕๖๖

**มติที่ประชุม** รับทราบ

(5) ขอเชิญพิธีมอบบ้านตาม “โครงการกาชาดปรับปรุง ซ่อมแซมที่อยู่อาศัย ให้แก่ผู้ยากไร้ ผู้ด้อยโอกาส ประจำปีงบประมาณ 2566”

**ประธาน** แจ้งที่ประชุมทราบดังนี้ ตามที่เหลากาชาดจังหวัดตาก จัดทำโครงการกาชาดปรับปรุง ซ่องแซมที่อยู่อาศัยให่แก่ผู้ยากไร้ ผู้อยโอกาส ประจำปีงบประมาณ 2566 โดยอุดหนุนงบประมาณให้อำเภอแม่ระมาด จำนวน 3 หลัง เป็นเงิน 90,000 บาท เพื่อดำเนินการตามโครงการกาชาดปรับปรุง ซ่อมแซมที่อยู่อาศัยให้แก่ผู้ยากไร้ ผู้ด้อยโอกาส ซึ่งตอนนี้อำเถภอได้ดำเนินการโครงการดังกล่าวเผ็นที่เรียบร้อยแล้ว และกำหนดให้มีพิธีมอบบ้านตามโครงการฯ ทั้ง 3 หลัง ในวันที่ 13 กันยายน 2566 โดยมีท่านผู้ว่าราชการจังหวัดตากเป็นประธานในพิธีดังกล่าว จึงขอเชิญส่วนราชการ องค์กรปกครองส่วนท้องถิ่น กำนัน ผู้ใหญ่บ้านในพื้นที่เข้าร่วมพิธีมอบบ้านฯ ในวันดังกล่าวครับ

**มติที่ประชุม** รับทราบ

(6) เชิญชวนจัดกิจกรรมวันรักต้นไม้ประจำปีของชาติ พ.ศ. 2566

**ปลัดอำเภองานสำนักงานอำเภอ** แจ้งที่ประชุมทราบดังนี้ ด้วยมติคณะรัฐมนตรีเมื่อวันที่ 26 มิถุนายน 2533 และเมื่อวันที่ 15 ตุลาคม 2533 กำหนดให้วันที่ 21 ตุลาคม ของทุกปี ซึ่งเป็นวันคล้ายวันพระราชสมภพของสมเด็จพระศรีนครินทราบรมราชชนนีเป็น “วันรักต้นไม้ประจำปีของชาติ” กำหนดให้รณรงค์จัดกิจกรรมบำรุงรักษาต้นไม้ ด้วยการพรวนดินใส่ปุ๋ย

-5-

กำจัดวัชพืช โรคแมลง ตัดแต่งกิ่งไม้ ปลูกซ่อมต้นไม้ในพื้นที่ที่ได้ปลูกไว้แล้วตามวาระ สำคัญต่างๆ ในพืนที่บริเวณหน่วยงาน ที่สามาธารณะประยชน์ โรงเรียน ศาสนสถาน ป่าชุมชน ฯลฯ ดังนั้น อำเภอจึงขอเชิญชวนทุกส่วนราชการ องค์กรปกครองส่วนท้องถิ่น กำนัน ผู้ใหญ่บ้าน

**มติที่ประชุม** รับทราบ

**1.3 ฝ่ายความมั่นคงอำเภอแม่ระมาด**

(1) ประกาศกระทรวงพาณิชย์ เรื่อง กำหนดให้ไม้ท่อน ไม้แปรรูปและสิ่งประดิษฐ์ ของไม้ เป็นสินค้าที่ต้องห้ามหรือต้องมีหนังสือรับรองในการนำเข้ามาในราชอาณาจักร พ.ศ. 2566

**ปลัดอำเภองานป้องกันอำเภอ** แจ้งที่ประชุมทราบดังนี้ กระทรวงพาณิชย์ได้ออกประกาศเรื่อง กำหนดให้ไม้ท่อนไม่แปรรูปและสิ่งประดิษฐ์ของไม้ เป็นสิค้าต้งห้ามทีหนังสือรับรอง ในการเข้ามาในราชอาณาจักร พ.ศ. 2566 ลงวันที่ 28 เมษายน 2566 กำหนดให้ ไม้ท่อน ไม้แปรรูป และสิ่งประดิษญ์ของไม้ เป็นสินค้าที่ต้องมีใบรับรองถิ่นกำเนิดสินค้า (Certificate of Origin:C/O) หรือหลักฐานการอนุญาตให้ส่งออก ที่ออกโดยหน่วยงานที่มีอำนาจจากประเทศผู้ผลิตหรือผู้ส่งออกประกอบการปฏิบัติพิธีการกุศลากรการนำเข้ามาในราชอาณาจักรโดยประกาศนี้มีผลบังคับใช้เมื่อวันที่ 17 กรกฎาคม 2566 อำเภอจึงขอประชาสัทพันธ์ ส่วนราชการ กำนัน ผู้ใหญ่บ้านในพื้นที่ทราบเพื่อจักได้นำไปประชาสัมพันธ์ให้ประชาชน ในพื้นที่ได้ทราบโดยทั่วกัน

**มติที่ประชุม** รับทราบ

**2) ศูนย์ปฎิบัติการป้องกันและปราบปรามยาเสพติดอำเภอแม่ระมาด**

**(ศป.ปส.อ.แม่ระมาด) /ฝ่ายความมั่นคงอำเภอแม่ระมาด**

(1) เรื่อง สรุปผลการดำเนินงานยาเสพติด ประจำเดือนสิงหาคม 2566

ศูนย์ปฏิบัติการป้องกันและปราบปรามยาเสพติดอำเภอแม่ระมาด (ศป.ปส.อ.แม่ระมาด)

**ปลัดอำเภองานป้องกันอำเภอ** แจ้งที่ประชุมทราบดังนี้

**1. ด้านการป้องกันยาเสพติด**

1.1 ฝ่ายปกครองอำเภอแม่ระมาดได้เข้าทำการตรวจตราสถานบริการหรือ สถานประกอบการ สถานบันเทิง ร้านอาหาร ร้านเกมส์/อินเตอร์เน็ต และสถานที่สำคัญต่างๆ ให้ปฏิบัติตามกฎหมาย เป็นประจำสัปดาห์ละ 2 ครั้ง ผลการปฏิบัติงานเป็นไปด้วยความเรียบร้อย ไม่พบการกระทำความผิดตามกฎหมายว่าด้วยสถานบริการและกฎหมายอื่นที่เกี่ยวข้อง แต่อย่างใด

1.2 ฝ่ายปกครองอำเภอแม่ระมาด พร้อมด้วย กำนันและผู้ใหญ่บ้านในพื้นที่อำเภอแม่ระมาด ร่วมกันตั้งจุดตรวจ/จุดสกัด ในพื้นที่อำเภอแม่ระมาดทั้ง 6 ตำบล จำนวน 6 ครั้ง ผลปรากฏเหตุการณ์ปกติไม่พบผู้กระทำผิดกฎหมายแต่อย่างใด

1.3 ฝ่ายปกครองอำเภอแม่ระมาดพร้อมด้วยกำนันและผู้ใหญ่บ้านในพื้นที่อำเภอ แม่ระมาดได้ร่วมกันลาดตระเวนในพื้นที่หมู่บ้าน/ชุมชนพื้นที่เสี่ยง/พื้นที่ชายแดนสถานที่สำคัญ ต่างๆ เป็นประจำสัปดาห์ละ 2 ครั้ง ผลปรากฏเหตุการณ์ปกติ ไม่พบผู้กระทำผิดกฎหมาย แต่อย่างใด

**2. ด้านการปราบปราม**

-จับกุมคดียาเสพติด จำนวน 12 คดี

- ผู้ต้องหา จำนวน 16 ราย

ข้อกล่าวหาแยกเป็น “เสพยาเสพติด” จำนวน 2 คดี

-6-

“ครอบครอง” จำนวน 7 คดี

“จำหน่าย” จำนวน 3 คดี

“นำเข้า” จำนวน - คดี

- ของกลาง “ยาบ้า” จำนวน 457 เม็ด

“ฝิ่น” จำนวน 15.07 กรัม

**๓. ด้านการบำบัด**

- ศูนย์ปฏิบัติการป้องกันและปราบปรามยาเสพติดอำเภอแม่ระมาด (ศป.ปส.อ.แม่ระมาด) ได้ส่งตัวผู้สมัครใจบำบัดฟื้นฟู เข้ารับการบำบัดฯ ในสถานพยาบาล (โรงพยาบาลแม่ระมาด) จำนวน 7 ราย

- รายงานผลการดำเนินงานด้านการบำบัดรักษายาเสพติด ประจำเดือน สิงหาคม 2566 (รพ.แม่ระมาด) สำหรับรายละเอียดต่อท้ายทางโรงพยาบาลจะได้พูดในวาระต่อไปครับ

**4. ด้านการบริหารจัดการ**

- ประชุมศูนย์ปฏิบัติการป้องกันและปราบปรามยาเสพติดอำเภอแม่ระมาด (ศป.ปส.อ. แม่ระมาด) ประจำทุกเดือน

**มติที่ประชุม** รับทราบ

**3) ศูนย์อำนวยการจิตอาสาพระราชทานอำเภอแม่ระมาด**

(1) การจัดกิจกรรมจิตอาสาพระราชทานและการรายงานจิตอาสาพระราชทาน

**ปลัดอำเภอหัวหน้ากลุ่มงานบริหารงานปกครองอำเภอ** แจ้งที่ประชุมทราบดังนี้ ในเดือนกันยายน 2566นี้ ไม่มีในแผนการจัดกิจกรรมจิตอาสา แต่ในเดือนตุลาคม 2566 กำหนดจัดกิจกรรม 2 วัน คือวันที่ 13 ตุลาคม 2566 และวันที่ 23 ตุลาคม 2566 ส่วนรายละเอียดการจัดกิจกรรมจะแจ้งให้ส่วนราชการทราบอีกครั้ง ซึ่งอาจจะมีการเปลี่ยนแปลงวันที่ในการจัดกิจกรรมดังกล่าวครับ

มติที่ประชุม รับทราบ

**4) โรงพยาบาลแม่ระมาด** แจ้งให้ที่ประชุมทราบดังนี้

สรุปจำนวนผู้เข้ารับการบำบัดรักษา ปีงบประมาณ 2566-ปัจจุบัน (ต.ค.65 - 28 ส.ค.66) ข้อมูลจากระบบบ สต. ทั้งหมด 440 คน แยกตามประเภทสารเสพติดดังนี้

ฝิ่น 332 คน, ยาบ้า 95 คน,กัญชา 5 คน, เฮโลอีน 4 คน, มอร์ฟีน 1 คน, ไอซ์ 1 คนอื่นๆ เช่น ทรามาดอล สารระเหย กระท่อม 2 คน

2. ข้อมูลผู้เข้ารับการบำบัดฝิ่น/เฮโรอีนแยกรายตำบล ปี 2566 ดังนี้ ตำบลแม่ระมาด 24 คน, ตำบลแม่จะเรา 7 คน, ตำบลพระธาตุ 16 คน, ตำบลขะเนจื้อ 89 คน, ตำบล สามหมื่น 38 คน, ตำบลแม่ตื่น 161 คน และนอกเบตอำเภอแม่ระมาด 6 คน รวม 341 คน

3. ข้อมูลผู้เข้ารับการบำบัดกลุ่มยาบ้า กัญชา ไอซ์ทรามาดอล แบบจิตสังคมบำบัด แยกรายตำบล ปีงบประมาณ 2566 ดังนี้ ตำบลแม่ระมาด 21 คน, ตำบลแม่จะเรา 20 คน, ตำบลพระธาตุ 4 คน, ตำบลขะเจื้อ 16 คน, ตำบลสามหมื่น 3 คน, ตำบลแม่ตื่น 10 คน และนอกเขตอำเภอแม่ระมาด 2 คน รวม 76 คน

4. ข้อมูลผู้เข้ารับการบำบัดรักษาเดือนสิงหาคม 2566 ดังนี้ ฝิ่น รายใหม่ 6 คน รายเก่าบำบัดต่อเนื่อง 263 คน รวม 269 คน กลุ่มยาบ้าน กัญชา ไอซ์ รายใหม่ 7 รายการเก่าบำบัดต่อเนื่อง 5 รวม 12 คน

**มติที่ประชุม** รับทราบ

**5) เกษตรอำเภอแม่ระมาด**

- ไม่มีเรื่องเสนอให้ที่ประชุมทราบ

**มติที่ประชุม** รับทราบ

-7-

**6) สำนักงานพัฒนาชุมชนอำเภอแม่ระมาด** แจ้งที่ประชุมทราบดังนี้

1. รายงานข้อมูลความจำเป็นพื้นฐาน จปฐ. อำเภอแม่ระมาด ปี 2566

- นำเสนอเป็นวีดิทัศน์ (ความยาว 15 นาที)

2. รายงานการขับเคลื่อนการขจัดการความยากจนและพัฒนาคนทุกช่วงวัยตามหลักปรัชญาของเศรษฐกิจพอเพียง

- นำเสนอเป็นวีดิทัศน์ (ความยาว 10 นาที)

**มติที่ประชุม** รับทราบ

**7) สำนักงานปศุสัตว์อำเภอแม่ระมาด**

- ไม่มีเรื่องเสนอให้ที่ประชุมทราบ

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

- ไม่มีเพื่อพิจารณา

**มติที่ประชุม** รับทราบ

**ระบียบวาระที่ 6** **เรื่องอื่นๆ**

- ไม่มีเรื่องอื่นๆ

**มติที่ประชุม** รับทราบ

**ปิดการประชุม เวลา 16.30 น.**

ลงชื่อ ม.ญ.เปรมใจ คติฌานัง ผู้จดบันทึกรายงานการประชุม

(เปรมใจ คติฌานัง)

ลงชื่อ พิชญุชย์ ประกอบศิลป ผู้ตรวจรับรองรายงานการประชุม

(นายพิชญุชย์ ประกอบศิลป)

ปลัดอำเภอแม่ระมาด